### Beslutninger

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 25. juni 2025 har vedtaget Magistratens foranstående indstilling af 10. juni 2025.

Enhedslisten de Rød-Grønnes byrådsgruppe kunne ikke tiltræde indstillingen.

###

.

### Resume

Med budget 2024 har Aarhus Byråd afsat 10 mio. kr. til indsatser i samarbejde med et nyt advisory board for Sundhed og Omsorg.

Advisory boardet har på flere møder drøftet, hvordan midlerne bedst anvendes. På baggrund af deres anbefalinger har rådmanden for Sundhed og Omsorg prioriteret de 10 mio. kr. til medfinansiering af Bunshin Robotcafé, styrkelse af samarbejdet mellem civilsamfund, erhvervsliv og kommune, medfinansiering af kongeruten samt indsatserne indenfor kultur, sundhed og demens.

Den 20. marts 2024 frigav Aarhus Byråd de første 5 mio. kr. fra reserven. Med denne indstilling frigives de sidste 5 mio. kr. (2024-niveau) fra reserven til indsatserne.

### Beslutningspunkter

Det indstilles:

At 1) 5 mio. kr. frigives fra reserven til Sundhed og Omsorg udmøntes til formålet for advisory board, jf. budget-forlig 2024-2027.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 10-06-2025

Olga Olesen: 6

Fremsendes til [adresse] med bemærkning, at Magistraten i mødet den 10. juni 2025 anbefaler, at byrådet tiltræder Magistratsafdelingen for Sundhed og Omsorgs indstilling af 20. maj 2025.

Matthias Simonsen og Nick Lauritsen var forhindret i at deltage i sagens behandling.